**Образец бр.1**

**План за спроведување**

**на проценка на влијание на регулативата**

|  |  |
| --- | --- |
| Наслов на предлог законот: | Закон за занаетчиство |
| Министерство: | Министерство за економија |
| Лице за контакт/одговорно лице: | Имерали Бафтијари, раководител на Сектор за претприемништво и конкурентност на малите и средните претпријатија |
| Очекуван датум за усвојување на предлог законот: | Март 2013 година |
| Поврзаност со ЕУ директиви | / |

**Дел 1: Почетна проценка на влијанието на регулативата и планирање на работата**

(забелешка: овој дел е јавен и ќе се објави во Единствениот електронскиот регистар на прописи)

А. Почетна проценка на влијанието на регулативата

1. Кои се главните проблеми?

Неефикасен систем на регионално коморско здружување на занаетчиите,

Недоволен просторен и административен капацитет во регионалните комори спроведување на обуки на занаетчиите, развој на занаетчиството и нивна соодветна поддршка,

Недостаток на координација и соработката помеѓу регионалните занаетчиски комори и Централната комора,

Недостаток на централен регистар за занаетчии и за вршители на занаетчиска дејност,

Недостаток на постапката за давање и одземање на јавните овластувања на занаетчиските комори,

Недоволно дефинирање на начинот и условите за формирање на регионалните занаетчиски комори

1. Кои се можните решенија (опции)? Кои регулаторни или нерегулаторни мерки би можеле да се разгледаат?
2. Унапредување на постоечкиот систем на регионално коморско здружување,
3. Воспоставување на Централна комора
4. Воспоставување на Централна комора со упис на занаетчиите во Централниот регистар на Република Македонија.

Со цел успешно спроведување на првата опција потребно е унапредување на постоечката инфраструктура на институции и подобрување на институционалниот капацитет на Централната комора и на регионалните занаетчиски комори, преку вработување на нови лица и обука на постоечките со цел задоволување на потребите и опслужување на сите занаетчии.

За спроведувањето на втората и третата опција кои се однесуваат на централно коморско здружување неопходно е носење на нов закон за вршење на знаетчиска дејност со кој ќе допрецизираат одредбите на постоечкиот закон кој ја регулира оваа област во делот на здружување на коморите и нивно поврзување, јавните овластувања, допрецизирање на постапката за стекнување мајсторска титула итн.

1. Кои се засегнатите страни кои ќе бидат вклучени во процесот на проценка на влијанието на регулативата?

Министерство за економија, Кабинет на заменик претседателот на Владата на Република Македонија задолжен за економски прашања, Министерство за образование и наука, Министерството за информатичко општество и администрација, Министерство за труд и социјална политика,

Органи на централна и локална власт

Занаетчиска комора на Република Македонија, регионални занаетчиски комори и ЕСНАФ здруженијата.

Бизнис субјекти (занаетчии и вршители на занаетчиска дејност)

Јавност.

Б. Планирање на потребната работа за проценка на влијанието на регулативата

1. Кои информации и податоци се веќе достапни?

* Предлог иницијативи од занаетчии и занаетчиски комори за измени и дополнувања на Законот за вршење на занаетчиската дејност
* Закон за вршење на занаетчиска дејност,
* Стратегија за развој на занаетчиството,
* Анализа на досегашната имплементација на Законот за вршење на занаетчиска дејност

1. Кои дополнителни информации и податоци треба да се соберат?

* Број на мајсторски титули,
* Цена за регистрација ,
* Одржани обуки од страна на занаетчиските комори за занаетчиите,
* Учество на саеми и сл.

1. Кој тип и ниво на проценка е потребно (Иницијална или Комплетна проценка на влијание на регулативата - принцип на пропорционална анализа)?

Ќе се спроведе иницијална проценка на влијанието.

1. Дали ќе се формира меѓуресорска работна група за спроведување на проценка на влијание на регулативата и кои институции ќе се вклучат?

Ќе се формира работна група во состав од:

Министерство за економија, Кабинет на заменик претседателот на Владата на Република Македонија задолжен за економски прашања, Министерство за образование и наука, Министерството за информатичко општество и администрација, Министерство за труд и социјална политика, Национален совет за претприемништво и конкурентност, Централен регистар на РМ, Центар за стручно образование и обука, Центар за образование на возрасни и Занаетчиска комора на Република Македонија.